CELEX: 62012CN0086
Language: lv
Date: 2012-02-20 00:00:00
Title: Lieta C-86/12: Lūgums sniegt prejudiciālu nolēmumu, ko 2012. gada 20. februārī iesniedza Cour administrative (Luksemburga) — Adzo Domenyo Alopka, Jarel Mondoulou, Eja Mondoulou/Ministre du Travail, de l'Emploi et de l'Immigration

12.5.2012   
            
            
               LV
            
            
               Eiropas Savienības Oficiālais Vēstnesis
            
            
               C 138/3
            
         Lūgums sniegt prejudiciālu nolēmumu, ko 2012. gada 20. februārī iesniedza Cour administrative (Luksemburga) — Adzo Domenyo Alopka, Jarel Mondoulou, Eja Mondoulou/Ministre du Travail, de l'Emploi et de l'Immigration
   
   (Lieta C-86/12)
   2012/C 138/04
   Tiesvedības valoda — franču
   
      Iesniedzējtiesa
   
   
      Cour administrative
   
   
      Lietas dalībnieki pamata procesā
   
   
      Prasītāji: Adzo Domenyo Alopka, Jarel Mondoulou, Eja Mondoulou
   
   
      Atbildētājs: Ministre du Travail, de l'Emploi et de l'Immigration
   
   
      Prejudiciālais jautājums
   
   Vai LESD 20. pants, vajadzības gadījumā skatot to kopā ar Pamattiesību hartas 20., 21., 24., 33. un 34. pantu, kuri ir jāskata katrs atsevišķi vai vairāki kopā, ir jāinterpretē tādējādi, ka tas nepieļauj dalībvalstij, pirmkārt, atteikt trešās valsts pilsonim, kurš ir vienīgais savu mazgadīgo bērnu, Savienības pilsoņu, aprūpētājs, uzturēšanos šo bērnu dzīvesvietas dalībvalstī, kurā viņi kopā ar aprūpētāju dzīvo kopš savas dzimšanas, lai gan viņiem nav šīs valsts pilsonības, un, otrkārt, atteikt minētajam trešās valsts pilsonim uzturēšanās atļauju, kā arī darba atļauju?
   Vai jāuzskata, ka šādi lēmumi minētajiem bērniem to dzīvesvietas valstī, kurā viņi ir dzīvojuši kopš savas dzimšanas, būtībā liedz izmantot galvenās ar Savienības pilsoņa statusu saistītās tiesības arī tad, ja viņu otrs tiešais augšupējais radinieks, ar kuru viņiem nekad nav bijusi kopīga ģimenes dzīve, dzīvo citā Savienības valstī un ir tās pilsonis?